Սուրբ Աստվածածին եկեղեցի (Նորաշեն, Տավուշի մարզ)

Սուրբ Աստվածածին եկեղեցի, ամբողջապես ոչնչացված Հայ Առաքելական եկեղեցու տաճար էր Հայաստանի Տավուշի մարզի Նորաշեն գյուղում։

Պատմություն 
Նորաշենի Սուրբ Աստվածածին եկեղեցին կառուցվել է 1874 թվականին, վերանորոգվել է 1903-1907 թվականներին Նախիջևանի վարպետների կողմից։ 

Տաճարը քանդել են 1935 թվականին։ Համաձայն գյուղի բնակիչների, եկեղեցին գտնվում էր գերեզմանոցից ներքև իջնող ճանապարհի վրա կառուցված հանրախանութի տեղում։

Ճարտարապետություն 
Համաձայն 19-րդ դարի վերջին գյուղը այցելած եպիսկոպոս Մակար Բարխուդարյանցի «Արցախ» գրքում բերված տեղեկությունների, Նորաշենի Սուրբ Աստվածածին եկեղեցին «հոյակապ կառույց» էր, կանգնած էր չորս սյուների վրա։ Երկարությունը կազմում էր 19 մետր 75 սանտիմետր, լայնությունը՝ 10 մետր 45 սանտիմետր։ Եկեղեցին մեկ քահանա ուներ։

Տես նաև 
 Մովսեսգյուղ
 Նորաշենի կիկլոպյան ամրոց

Գրականություն

Ծանոթագրություններ 

ա
ա
1907 հիմնադրումներ Հայաստանում
1935 կազմալուծումներ Հայաստանում
Նորաշեն (Տավուշի մարզ)